b"\n_START_ARTICLE_\nEntity (Zvezdna vrata SG-1)\n_START_PARAGRAPH_\nEntity je naslov epizode znanstveno-fantasti\xc4\x8dne serije Zvezdna vrata, v kateri ra\xc4\x8dunalnik zvezdnih vrat oku\xc5\xbei tuja sonda, ki vdre v bazo z izredno pomembnimi informacijami. Sondo odkrijejo in uni\xc4\x8dijo, vendar ne povsem. Nih\xc4\x8de ne ve, da se je neznano bitje uspelo prebiti do operativne sobe, kjer si po\xc4\x8dasi pridobiva novo telo, v katerem bo uspe\xc5\xa1no shranilo vse pridobljene podatke. Ekipa SG-1 bitje nazadnje vendarle odkrije. Medtem ko bi ga O'Neill rad uni\xc4\x8dil, Carterjeva in Daniel menita, da bi morali z njim najprej navezati stik."